गोरे बच्चे की कामना कुछ माता-पिताओं में यह विश्वास भरती है कि सुबह-सुबह दूध पीने से बच्चा गोरा होगा। मेरा एक दोस्त बचपन भर पीड़ाग्रस्त रहा, क्योंकि उसका भाई गोरा था और उससे पूछा जाता था कि तू कैसे इतना काला पैदा हुआ। किसी न किसी रूप में ऐसी अनगिनत कहानियाँ हममें से हरएक ने सुनी हैं, अनुभव की हैं अथवा खुद फैलाई हैं। कुछ ‘सुप्त सौंदर्य’ जैसी परी कथाओं के माध्यम से, कुछ इस तरह की बातचीत से कि ‘इनमें सब से सुंदर कौन है’ और कुछ छोटी लड़कियों के लिए स्नो ह्वाइट और बार्बी जैसे रोल मॉडल बन जाने से।